מונדיאל 1954

מונדיאל 1954 נערך בשווייץ בין 16 ביוני ל-4 ביולי. המונדיאל נערך בדיוק 50 שנה לאחר הקמתה של הפדרציה הבינלאומית של התאחדויות הכדורגל (פיפ"א), ושווייץ, שמשרדי הנהלת פיפ"א נמצאים בה, נבחרה לארח את המונדיאל בשנה זו.

הנבחרת המנצחת הייתה נבחרת גרמניה המערבית, שניצחה במשחק הגמר את נבחרת הונגריה בתוצאה 3–2, וזכתה בגביע לראשונה בתולדותיה.
ב-26 משחקי המונדיאל הובקע ממוצע שיא של 5.4 שערים למשחק, ומאז חלה ירידה הדרגתית בממוצע השערים למשחק בכל מונדיאל. טורניר זה היה הראשון שבו נקבעה הארכה במקרה שהמשחק הסתיים בתיקו. חידוש אחר: לראשונה בכל תולדות משחקי הגביע העולמי, היה למונדיאל סיקור טלוויזיוני, ואף הונפק מטבע מיוחד לכבוד המשחקים.

מבנה הטורניר היה שונה מזה של מונדיאל 1950. 16 נבחרות העפילו לטורניר הגמר לאחר טורניר מוקדמות וחולקו לארבעה בתים של 4 נבחרות בכל בית. שתי הנבחרות הטובות ביותר מכל בית העפילו לשלב רבע הגמר. כמו כן, במונדיאל זה נוספה שיטה חדשה להגרלת משחקי רבע הגמר, שמנעה מהנבחרות שסיימו במקומות הראשונים לשחק מול הנבחרות שסיימו במקומות השניים לאורך שלבי הנוק-אאוט, עד הגמר.

באופן יוצא דופן, בכל משחק בשלב הבתים שבסיום 90 הדקות שלו התוצאה הייתה תיקו, נכנסו הנבחרות להארכה. תקנה חריגה נוספת קבעה שכל נבחרת שיחקה בשלב הבתים נגד שתיים מתוך שלוש יריבותיה. כמו כן, אם בסיום כל משחקי הבית, מספר הנקודות של הנבחרות שסיימו מקום השני והשלישי היה זהה, היו צריכות הנבחרות לשחק משחק פלייאוף מכריע שהמנצחת בו העפילה לשלב הבא, מכיוון שבאותה תקופה לא הייתה חשיבות להפרש השערים. כתוצאה מחוק זה, שוחקו שני משחקי פלייאוף: בראשון הביסה גרמניה המערבית את טורקיה בתוצאה 7–2, ובשני ניצחה הנבחרת המארחת, שווייץ, את איטליה בתוצאה 4–1.

 אצטדיונים 
 בזל ברן ז'נבה אצטדיון זנקט יאקוב אצטדיון ונקדורף אצטדיון שארמיל    קיבולת: 51,500 קיבולת: 64,000 קיבולת: 9,250 200px 200px 200px לוזאן לוגאנו ציריך סטאד אולימפיק דה לה פונטיי אצטדיון קורנארדו אצטדיון הרדטרום קיבולת: 54,000 קיבולת: 15,000 קיבולת: 27,500 200px 200px 200px

שלב הבתים
בית א'

בית ב'
גרמניה המערבית וטורקיה סיימו בשוויון נקודות ולכן נערך ביניהן משחק מכריע. במשחק זה ניצחה נבחרת גרמניה המערבית 7–2 את טורקיה ועלתה לשלב הבא.

 משחק מכריע 

בית ג'

בית ד'
שווייץ ואיטליה סיימו בשוויון נקודות ולכן נערך ביניהם משחק מכריע. שווייץ ניצחה 4–1 את איטליה ועלתה לשלב הבא.

 משחק מכריע 

שלב הנוק-אאוט

 רבע הגמר 
בשלב רבע הגמר נפגשו נבחרות ברזיל והונגריה, באחד המשחקים הידועים לשמצה בהיסטוריה של הגביע העולמי, בשל משחק אגרסיבי ותקריות אלימות בין שתי הנבחרות. במשחק ניצחה הונגריה את ברזיל בתוצאה 4:2. המשחק ידוע היום כ"הקרב של ברן". בעקבות המשחק הכניסו הברזילאים את הפסיכולוגיה של הספורט לתוך שיקולי בחירת סגל הנבחרת ולליווי השחקנים לתחרויות.

במקביל, הדיחה אלופת העולם, אורוגוואי, את אנגליה מהטורניר לאחר שניצחה אותה אף היא בתוצאה 4:2.

כמו כן, גרמניה המערבית ניצחה את יוגוסלביה בתוצאה 2:0, ואוסטריה הפתיעה את הנבחרת המארחת, שווייץ, כשניצחה אותה לאחר משחק רב שערים בתוצאה 7:5. נכון ל-2022, זהו המשחק שהובקע בו המספר הגדול ביותר של שערים בכל תולדות הגביע העולמי.

חצי גמר
למרות ניצחונה המוחץ של גרמניה המערבית על אוסטריה 6:1, המשחק המלהיב ביותר בחצי הגמר היה המשחק בין הונגריה לאורוגוואי. שתי הנבחרות סיימו את 90 הדקות בתוצאה 2:2, ונאלצו להיכנס להארכה, שבה הבקיע ההונגרי שנדור קוצ'יש צמד שהעלה את ההונגרים לגמר, והדיח את מחזיקת הגביע, שאף הפסידה גם במשחק על המקום השלישי לאוסטריה 3:1.

מקומות 3 - 4

גמר

משחק הגמר בין נבחרות גרמניה המערבית להונגריה שוחק באצטדיון ונקדורף בברן, לעיני 60,000 צופים. הייתה זו הפעם השנייה בטורניר זה שבו נפגשות שתי הנבחרות. במפגש הקודם ביניהן בשלב הבתים הביסה הונגריה את גרמניה המערבית בתוצאה 8:3.

שחקן נבחרת הונגריה פרנץ פושקש עלה לשחק אף על פי שלא היה כשיר למשחק. למרות זאת, הוא העלה את נבחרתו ליתרון 1:0 לאחר 6 דקות של משחק. כעבור שתי דקות כבש זולטן צ'יבור שער נוסף לזכות ההונגרים שהעלה אותם ליתרון 2:0, והיה נראה כי ההונגרים בדרך הבטוחה לזכייה בתואר. למרות זאת, שני שערים של הגרמנים מקס מורלוק והלמוט ראן לפני המחצית איזנו את התוצאה, והחזירו את גרמניה המערבית לתמונה.

במחצית השנייה החמיצה נבחרת הונגריה מספר הזדמנויות בטוחות לכיבוש, ולבסוף כבש הלמוט ראן שער נוסף, והעלה את נבחרתו ליתרון 3:2.

שתי דקות לפני סיום המשחק, פסל שופט המשחק שער לא חוקי שכבש פרנץ פושקש, אך זעמם של ההונגרים כלפי השופט היה לשווא, ולאחר מספר דקות שרק השופט לשריקת הסיום.

נבחרת גרמניה המערבית ניצחה את נבחרת הונגריה בתוצאה 3:2, וזכתה לראשונה בגביע העולם בכדורגל.

כובשי השערים
דירוגשחקןמס' שערים1 שנדור קוצ'יש112 אריך פרובסט6 יוזף הגי מקס מורלוק5 נאנדור הידגקוטי4 פרנץ פושקש רוברט באלאמאן קרלוס בורחס הלמוט ראן הנס שפר אוטמר ואלטר

 מצטיינים 

 כדור הזהב כדור הכסף כדור הארד פרנץ פושקש  שנדור קוצ'יש  פריץ ואלטר נעל הזהב נעל הכסף נעל הארד שנדור קוצ'יש  יוזף הגי   מקס מורלוק   אריך פרובסט  נאנדור הידגקוטי   פרנץ פושקש   רוברט באלאמאן   קרלוס בורחס   הלמוט ראן   הנס שפר   אוטמר ואלטרכפפת הזהב גיולה גרושיץ'

נבחרת הטורניר:
שוערהגנהקישורהתקפה גיולה גרושיץ' ארנסט אוקווירק    דז'למה סאנטוס    חוסה סנטמריה פריץ ואלטר    יוזף בוז'יק    נאנדור הידגקוטי    זולטן צ'יבור הלמוט ראן    פרנץ פושקש    שנדור קוצ'יש

קישורים חיצוניים

נתונים מלאים על הטורניר
 information on 1954 finals

דניאל שחק, נגעה בשמיים: הפספוס הכי גדול של גביע העולם, באתר ספורט 5, 29/05/2014

הערות שוליים

*
קטגוריה:גביע העולם בכדורגל
קטגוריה:תחרויות כדורגל ב-1954
קטגוריה:תחרויות כדורגל בשווייץ
קטגוריה:1954 בשווייץ